***დანართი***

არასამეწარმეო (არაკომერციული) იურიდიული პირი ხონის მუნიციპალიტეტის

,,იპოლიტე ხვიჩიას სახელობის ხონის კულტურის ცენტრის“ წესდება

**მუხლი 1. ზოგადი დებულებები**

1. არასამეწარმეო (არაკომერციული) იურიდიული პირი: ხონის მუნიციპალიტეტის ,,იპოლიტე ხვიჩიას სახელობის ხონის კულტურის ცენტრი“ (შემდგომში - კულტურის ცენტრი) წარმოადგენს საქართველოს კანონმდებლობის შესაბამისად შექმნილ კერძო სამართლის იურიდიული პირს, მუნიციპალიტეტის დაქვემდებარებაში არსებულ მრავალპროფილიან კულტურის დაწესებულებას, რომლის საქმიანობის ძირითადი მიზანია კულტურულ-შემოქმედებითი საქმიანობისა და კულტურული მემკვიდრეობის განვითარება.

2. კულტურის ცენტრი დაფუძნებულია განუსაზღვრელი ვადით, მისი უფლება უნარიანობა წარმოიშობა მეწარმეთა და არასამეწარმეო (არაკომერციული) იურიდიული პირების რეესტრში რეგისტრაციის მომენტიდან და წყდება მისი ლიკვიდაციის ფაქტის ამავე რეესტრში რეგისტრაციის მომენტიდან.

3. კულტურის ცენტრის სახელწოდება: ხონის მუნიციპალიტეტის ,,იპოლიტე ხვიჩიას სახელობის ხონის კულტურის ცენტრი“.

4. კულტურის ცენტრის საიდენტიფიკაციო კოდი: 244969646

5. კულტურის ცენტრის სამართლებრივი ფორმა: არასამეწარმეო (არაკომერციული) იურიდიული პირი.

6. კულტურის ცენტრის იურიდიული და ფაქტობრივი მისამართი: ქ. ხონი, პოლიკარპე კაკაბაძის ქ. №11.

7.კულტურის ცენტრის ელექტრონული ფოსტის მისამართი: khoniskulturiscentri77@gmail.com

8. კულტურის ცენტრის ტელეფონის ნომერი - 577 64 39 99

9. ელექტრონულ პორტალზე პასუხისმგებელი პირი: კულტურის ცენტრის

 დირექტორი - მინერი ონიანი პ/ნ. 55001019551 მის: ქ. ხონი, წერეთლის ქ. N4

10. პორტალის ელექტრონული ფოსტის მისამართი: khoniskulturiscentri77@gmail.com

11. პორტალის ტელეფონის ნომერი: 577 64 39 99

12.კულტურის ცენტრს გააჩნია იურიდიული პირის ყველა ატრიბუტი-ბეჭედი, დამოუკიდებელი ბალანსი, საბანკო ანგარიშები, ლოგო და სხვა.

13. კულტურის ცენტრი უფლებამოსილია დადოს ხელშეკრულებები, გარიგებები, შეიძინოს ქონებრივი და პირადი არაქონებრივი უფლებები და ვალდებულებები, იყოს მოსარჩელე და მოპასუხე მხარე სასამართლოში. კულტურის ცენტრი მესამე პირთან ნაკისრი ვალდებულებისათვის პასუხს აგებს თავისი ქონებით.

**მუხლი 2. კულტურის ცენტრის საქმიანობის მიზნები**

1. კულტურის ცენტრის ძირითადი საქმიანობის საგანია:

ა) კულტურულ ეროვნული ტრადიციების აღორძინება;

ბ) პიროვნების ინდივიდუალური შემოქმედებითი მიდრეკილების განვითარება და ხელშეწყობა;

გ) მოქალაქეებისთვის ხელოვნების სხვადასხვა დარგებთან ზიარების თანაბარი პირობების შექმნა;

დ) კონკურსების, ფესტივალების, კვირეულების, შემოქმედებითი საღამოების და მასობრივი კულტურული ღონისძიებების ჩატარება;

ე) სპექტაკლების მომზადება და ჩვენება;

ვ) შემოქმედებითი და კულტურული მუშაკებისთვის ნიჭისა და უნარების რეალიზაციაში ხელშეწყობა;

ზ) ღვაწლმოსილი კულტურის მუშაკთა პატივგება და წახალისება;

თ) კულტურის სხვადასხვა დარგების პოპულარიზაცია;

ი) საერთაშორისო კულტურული ურთიერთობების განვითარება, ქართული დიასპორის წარმომადგენლებთან დამეგობრების ხელშეწყობა და ამ მიზნით გაცვლითი პროგრამების განხორციელება;

კ) თანამშრომლობა საქართველოში მოქმედ კულტურის დაწესებულებებთან, არასამთავრობო და პროფესიულ ორგანიზაციებთან.

1. კულტურის ცენტრის საკუთარი მიზნების და საქმიანობის განსახორციელებლად თავის სტრუქტურაში ქმნის წრეებს, სტუდიებს, ანსამბლებს, თეატრალურ დასებს და სხვა.
2. კულტურის ცენტრი თავისი საქმიანობის კოორდინაციის, ხელშეწყობის, უფლებებისა და ინტერესების დაცვის მიზნით, საქართველოს კანონმდებლობით დადგენილი წესით, წევრიანდება სხვადასხვა ასოციაციებსა და კავშირებში.
3. კულტურის ცენტრი ეწევა დამხმარე ხასიათის სამეწარმეო საქმიანობას, რომელიც არ ცვლის, მისი როგორც არასამეწარმეო იურიდიული პირის ხასიათს და არ არის აკრძალული საქართველოს კანონმდებლობით.

**მუხლი 3. კულტურის ცენტრის დამფუძნებელი**

1. კულტურის ცენტრის დამფუძნებელია თვითმმართველი თემი - ხონის მუნიციპალიტეტი.

 **მუხლი 4. კულტურის ცენტრის სტრუქტურა, მართვა, ხელმძღვანელობა/წარმომადგენლობა და კონტროლი**

1. კულტურის ცენტრი თავის საქმიანობას წარმართვას საქართველოს ორგანული კანონის ,,ადგილობრივი თვითმმართველობის კოდექსი“-ს, საქართველოს სამოქალაქო კოდექსის, ამ წესდების და მოქმედი კანონმდებლობის შესაბამისად.

2. კულტურის ცენტრის სტრუქტურა მოიცავს დირექციას (დირექტორი, დირექტორის მოადგილე, სამხატვრო ხელმძღვანელი, პროექტების კოორდინატორი, ბუღალტერი, საქმეთა მმართველი და სხვა).

3. კულტურის ცენტრის სტრუქტურული ერთეულებია: სოფელ მათხოჯის კულტურის სახლი, სოფელ გუბის კულტურის სახლი, სოფელ დედალაურის კლუბი, სოფელ კონტუათის კლუბი, სოფელ კუხის კლუბი, სოფელ პატარა ჯიხაიშის კლუბი, სოფელ გოჩა ჯიხაიშის კლუბი.

4. კულტურის ცენტრის ხელმძღვანელობასა და წარმომადგენლობაზე უფლებამოსილი პირია დირექტორი, რომელიც ერთპიროვნულად მართავს კულტურის ცენტრის საქმიანობას და პასუხისმგებელია კულტურის ცენტრისათვის დაკისრებული ამოცანებისა და ფუნქციების შესრულებისათვის.

5. კულტურის ცენტრის დირექტორს თანამდებობაზე ნიშნავს ხონის მუნიციპალიტეტის მერი განუსაზღვრელი ვადით. კულტურის ცენტრის დირექტორად ინიშნება შესაბამისი უმაღლესი განათლების მქონე პირი.

6. კულტურის ცენტრის დირექტორის გათავისუფლება (შრომითი ურთიერთობის შეწყვეტა) ხდება საქართველოს შრომის კოდექსის 47-ე მუხლით გათვალისწინებული საფუძვლებით.

7. **კულტურის ცენტრის დირექტორი:**

ა) ხონის მუნიციპალიტეტის მერთან შეთანხმებით მერიის შესაბამისი დარგის კურატორ მერის მოადგილესა და შესაბამის სამსახურთან კონსულტაციითა და საფინანსო სამსახურის მიერ დადგენილი ფორმით ამტკიცებს კულტურის ცენტრის ბიუჯეტს, საშტატო განრიგსა და სახელფასო ფონდს, შეაქვს მასში ცვლილებები;

ბ) ხონის მუნიციპალიტეტის მერთან შეთანხმებით განსაზღვრავს კულტურის ცენტრის დირექტორის და სხვა თანამშრომელთა თანამდებობრივი სარგოს განაკვეთებს (ხელფასს) პრემიების, დანამატების, ფულადი ჯილდოების ოდენობას და გაცემის წესს;

გ) საქართველოს კანონმდებლობით დადგენილი ფორმითა და ვადებში ხონის მუნიციპალიტეტის მერთან შეთანხმებით, კურატორი მერის მოადგილესა და შესაბამის სამსახურთან კონსულტაციით, ამტკიცებს კულტურის ცენტრის სახელმწიფო შესყიდვების წლიურ გეგმას;

დ) განკარგავს კულტურის ცენტრის ბიუჯეტსა და სახსრებს საქართველოს კანონმდებლობისა და ამ წესდებით დადგენილი წესით;

ე) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციით განსაზღვრავს მომსახურების ფასებსა და ტარიფებს;

ვ) ანაწილებს ფუნქციებს თანამშრომლებს შორის;

ზ) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე თანამდებობაზე ნიშნავს და თანამდებობიდან ათავისუფლებს კულტურის ცენტრის თანამშრომლებს/მოვალეობის დროებით შემსრულებელ პირებს;

თ) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე იღებს გადაწყვეტილებებს თანამშრომელთა შვებულების, სამსახურებრივი მივლინების, კვალიფიკაციის ამაღლებისა და სწავლების თაობაზე;

ი) ხონის მუნიციპალიტეტის მერიის კურატორ მერის მოადგილესთან კონსულტაციით იღებს გადაწყვეტილებებს თანამშრომელთა წახალისებისა და დისციპლინური პასუხისმგებლობის დაკისრების თაობაზე;

კ) საქართველოს შრომის კოდექსით დადგენილი წესით, ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე ადგენს კულტურის ცენტრის შინაგანაწესს და ამავე შინაგანაწესით განსაზღვრავს კულტურის ცენტრის თანამშრომელთა კომპეტენციის მინიმალურ ზღვარს (თანამდებობრივ მოვალეობებს);

ლ) კომპეტენციის ფარგლებში კულტურის ცენტრის საქმიანობასთან დაკავშირებულ საკითხებზე გამოსცემს ინდივიდუალურ-სამართლებრივ აქტს - ბრძანებას;

მ) ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე განსაზღვრავს წრეებსა და სტუდიებში მისაღები კონტიგენტის ოდენობას;

ნ) იღებს გადაწყვეტილებას წრეებსა და სტუდიებში მსურველთა ჩარიცხვის (რეგისტრაციის) და ამორიცხვის (რეგისტრაციიდან მოხსნის) შესახებ;

ო) დადგენილი წესით ამტკიცებს სტუდიების და სტრუქტურული ერთეულების დებულებებს, სტუდიის კურსდამთავრებულთა სერტიფიკატის ფორმას, ცენტრის ლოგოს და მის აღწერილობას;

პ) დებს ხელშეკრულებებს ფიზიკურ და იურიდიულ პირებთან;

ჟ) მინდობილობის გარეშე წარმოადგენს კულტურის ცენტრს ყველა სახელმწიფო, ადგილობრივი თვითმმართველობის და საზოგადოებრივ ორგანიზაციებში, ასევე სხვა დაწესებულებასა და საწარმოებში თავის საქმიანობასთან დაკავშირებულ საკითხებში;

რ) ანგარიშვალდებულია ხონის მუნიციპალიტეტის მერის წინაშე და მასვე წარუდგენს ყოველწლიურ ანგარიშს გაწეული მუშაობის შესახებ;

ს) ხონის მუნიციპალიტეტის მერიის შესაბამისი დარგის კურატორი მერის მოადგილესა და შესაბამის სამსახურთან კონსულტაციით ამტკიცებს წრეების პროგრამებს, სტუდიების დებულებებსა და სხვა კულტურულ პროგრამებს;

ტ) ახორციელებს ამ წესდებით განსაზღვრულ სხვა უფლებამოსილებებს.

8. დირექტორის არყოფნის შემთხვევაში მის მოვალეობას ასრულებს დირექტორის მოადგილე. დირექტორის მოადგილედ ინიშნება უმაღლესი განათლების მქონე პირი.

9. კულტურის ცენტრის დირექტორის შვებულების, წახალისებისა და დისციპლინური სასჯელის გამოცხადების თაობაზე, ხონის მუნიციპალიტეტის მერიის დარგის კურატორი მერის მოადგილის წინადადებით, გადაწყვეტილებას იღებს ხონის მუნიციპალიტეტის მერი მოქმედი კანონმდებლობის შესაბამისად.

10. კულტურის ცენტრის დირექტორის მიერ ამ წესდებით მის კომპეტენციას მიკუთვნებულ საკითხებზე გადაწყვეტილების მიღებისას მუნიციპალიტეტის თანამდებობის პირების მიერ მის საქმიანობაში ჩარევა (გარდა ამ წესდებით გათვალისწინებული შემთხვევებისა) დაუშვებელია.

11. კულტურის ცენტრის საქმიანობის კონტროლს თავისი კომპეტენციის ფარგლებში ხონის მუნიციპალიტეტის მერი ახორციელებს, მერიის აუდიტისა და შიდა კონტროლის სამსახურის მეშვეობით.

 **მუხლი 5. კულტურის** **ცენტრის ქონება, დაფინანსება და ანგარიშგება**

1. კულტურის ცენტრს უსასყიდლო უზუფრუქტის ფორმით გადაეცემა მუნიციპალური ქონება მხოლოდ ამ წესდებით დასახული მიზნებისა და ფუნქციების შესასრულებლად.

2. კულტურის ცენტრის დაფინანსების წყარო:

# ა) ხონის მუნიციპალიტეტის ბიუჯეტიდან გამოყოფილი მიზნობრივი სახსრები (სუფსიდია);

ბ) გრანტისა და შემოწირულობების სახით მიღებული შემოსავალი ;

გ) დამხმარე საქმიანობიდან სახით მიღებული შემოსავალი;

# დ) საქართველოს კანონმდებლობით ნებადართული სხვა შემოსავალი.

3. კულტურის ცენტრის ყოველი შემოსავალი და ხარჯი აისახება მის ბიუჯეტში.

# 4. კულტურის ცენტრის დირექტორის ხელფასი არ უნდა აღემატებოდეს ხონის მუნიციპალიტეტის საკრებულოს მიერ დადგენილ მერიის სტრუქტურული ერთეულის - სამსახურის უფროსის თანამდებობრივ სარგოს.

5. კულტურის ცენტრის თანამშრომლებს ხელფასი ერიცხებათ უნაღდო ანგარიშსწორების წესით და მისი გაცემის დრო და პერიოდულობა რეგულირდება კულტურის ცენტრის შინაგანაწესით.

 **მუხლი 6. საქმიანობა რომელიც საჭიროებს თანხმობას**

1. კულტურის ცენტრს შეუძლია მხოლოდ ხონის მუნიციპალიტეტის მერის თანხმობით განახორციელოს შემდეგი ქმედებები

# ა) უძრავი ქონების შეძენა, გასხვისება და დატვირთვა;

#  ბ) სესხის აღება;

გ) თავდებობა;

# დ) სხვა გადაწყვეტილებები, რომლებიც სცილდება ჩვეულებრივი საქმიანობის ფარგლებს.

 **მუხლი 7. საბუღალტრო აღრიცხვა და ანგარიშგება**

# 1. კულტურის ცენტრის საბუღალტრო აღრიცხვა-ანგარიშგებას აწარმოებს ბუღალტერი (ბუღალტერია), რომელსაც ხონის მუნიციპალიტეტის მერიის შესაბამისი დარგის კურატორ მერის მოადგილესთან შეთანხმებით და შესაბამის სამსახურთან კონსულტაციის საფუძველზე თანამდებობაზე ნიშნავს დირექტორი.

2. კულტურის ცენტრი ვალდებულია აწარმოოს საფინანსო-ეკონომიკური

# საქმიანობის საბუღალტრო აღრიცხვა-ანგარიშგება საქართველოს კანონმდებლობით დადგენილი წესით, შეადგინოს ბალანსი და დასამტკიცებლად წარუდგინოს ხონის მუნიციპალიტეტის მერს.

3. კულტურის ცენტრის წლიურ ბალანსს, ბიუჯეტის შესრულებისა და სხვა

# ფინანსურ ანგარიშებს საქართველოს კანონმდებლობით დადგენილი ფორმითა და ვადებში იბარებს ხონის მუნიციპალიტეტის მერიის საფინანსო სამსახური.

 **მუხლი 8. კულტურის ცენტრის რეორგანიზაცია/ლიკვიდაცია**

# 1. კულტურის ცენტრის რეორგანიზაცია ხორციელდება საქართველოს კანონმდებლობით დადგენილი წესით, საქართველოს ორგანული კანონის

,,ადგილობრივი თვითმმართველობის კოდექსის“ 54-ე მუხლის პირველი პუნქტის ,,დ.ბ’’ ქვეპუნქტის საფუძველზე საკრებულოს თანხმობით ხონის მუნიციპალიტეტის მერის გადაწყვეტილებით.

# 2. ლიკვიდაციის დროს უნდა დასრულდეს მიმდინარე საქმეები, დადგინდეს მოთხოვნები, დარჩენილი ქონება გამოიხატოს ეროვნულ ვალუტაში, დაკმაყოფილდნენ კრედიტორები და დარჩენილი ქონება გაუნაწილდეს უფლებამოსილ პირებს.

3. ხონის მუნიციპალიტეტის მერის გადაწყვეტილება ლიკვიდაციის/რეორგანიზაციის პროცესის დაწყების შესახებ უნდა დარეგისტრირდეს მეწარმეთა და არასამეწარმეო (არაკომერციული) იურიდიული პირების რეესტრში. ლიკვიდაციის/რეორგანიზაციის პროცესი დაწყებულად ითვლება მისი რეგისტრაციის მომენტიდან.

4. ლიკვიდაციის შედეგად დარჩენილი ქონების მიღებაზე უფლებამოსილ პირებს განსაზღვრავს კულტურის ცენტრის დამფუძნებელი - სსიპ თვითმმართველო თემი - ხონის მუნიციპალიტეტი. კულტურის ცენტრის ქონების გასხვისება შესაძლებელია, თუ:

# ა) გასხვისება ხელს უწყობს მის მიერ დასახული მიზნების განხორციელებას;

ბ) ემსახურება საქველმოქმედო მიზნებს;

# გ) ქონება გადაეცემა სხვა არასამეწარმეო (არაკომერციულ) იურიდიულ პირს.

**მუხლი 9. დასკვნითი დებულებები**

# 1.წინამდებარე წესდება ძალაში შედის ამ წესდების დამტკიცების თაობაზე ხონის მუნიციპალიტეტის მერის ბრძანების ამოქმედებიდან.

2. თუ ამ წესდების რომელიმე დებულება ბათილად იქნა ცნობილი, ეს გავლენას არ მოახდენს წესდების სხვა დებულებების ნამდვილობაზე.

# 3. ამ წესდებასა და საქართველოს კანონმდებლობას შორის არსებული შეუსაბამობის შემთხვევაში მოქმედებს კანონი.

ხონის მუნიციპალიტეტის მერი: ლადო ჯურხაძე